Enrico Teodoro Pigozzi

Enrico Teodoro Pigozzi, dit an Fransa Henri Théodore Pigozzi (Turin, 26 giugn 1898 - Paris, 18 novèmber 1964), a l’é stàit n'industrial dl'automòbil italian ch’a l’a fàit tuta soa cariera an Fransa. 

A l'é stàit diretor general dla Safaf (Société anonyme française des automobiles Fiat) dal 1928 al 30 giugn 1935; diretor general dla marca Simca (Société industrielle de mécanique et de carrosserie automobile) dal 1m ëd luj 1935 al 1954, e apress president-diretor general dal 1954 al 1963 (agn dla vèndita ëd Simca a la Chrysler).

La Simca a l’é stàita torna catà dal grop PSA Peugeot Citroën dël 1978, ch’a l'ha sarà la marca.

A l’é stàit ël pare ëd Jean (Johny) Pigozzi, fotògraf e colessionista d'euvre d'art e ëd Caroline Pigozzi, giornalista e scritris.

Bibliografìa 
 « Aronde - Le Grand livre» (Préface de Caroline Pigozzi), ëd Michel G. Renou, Edission EPA, 1993.
 « Simca - De Fiat à Talbot» (Préface de Jacques Loste, P-DG de L'Argus de l'automobile), ëd Michel G. Renou, Edission E-T-A-I, 1999.
Pigozzi, Enrico Teodoro